 اسلام آباد (ويب ڊيسڪ) عورتن جي عالمي ڏينهن جي موقعي تي اداڪارا ماهرا خان ۽ هدايتڪار شعيب منصور گانو جاري ڪري ڇڏيو. عالمي ڏينهن جي مناسبت سان رليز ڪيل گاني ۾ عورتن جي قدر ۽ عزت کي اجاڳر ڪيو ويو آهي جڏهن ته ماهرا خان کي گاني ۾ ڪنوار جي روپ ۾ ڏيکاريو ويو آهي. عورتن جي عالمي ڏينهن تي ٺاهيل گاني کي شعيب منصور تحرير ڪيو آهي جنهن سان گڏ وڊيو جي هدايتڪار به هن ئي ڪئي آهي جنهن ۾ ماهرا خان پرفارم ڪيو آهي. ماهرا خان جو شعيب منصور سان گڏ هي ٽيون پروجيڪٽ آهي، ان کان اڳ ٻئي فنڪار ’’بول‘‘ ۽ ’’ورنا‘‘ فلمن ۾ ڪم ڪري چڪا آهن.